ཧོང་ཀོང་གི་དམངས་གཙོའི་ལས་འགུལ་གྱི་འགོ་ཁྲིད་ཇོཤ་ཝ་ཝོང་གིས་རེས་གཟའ་ཟླ་བའི་ཉིན་ཏེ་རང་ཉིད་རང་ལོ་༡༨སོན་པའི་སྐྱེས་སྐར་གྱི་ཉིན་མོར།སྨོན་འདུན་བྱ་རྒྱུ་གཙོ་བོ་ཞིག་ནི།ཧོང་ཀོང་གི་གྲོང་ཁྱེར་ཡོངས་ཁྱབ་ཏུ་འཇིགས་སྣང་དང་དངངས་སྐྲག་ཇི་ཆེར་འགྲོ་བཞིན་པའི་སྐབས་འདིར།རང་གི་ནང་མི་དང་།ཉེ་དུ་གཉེན་མཚན།སྤུན་གྲོགས་བཅས་ལ་གནོད་འཚེ་གང་ཡང་མེད་པར་བདེ་ཐང་ངང་འཚོ་གནས་ཐུབ་རྒྱུ་དེ་ཡིན་ཞེས་བརྗོད་ཡོད་པ་དང་།ཝོང་ནི།ཧོང་ཀོང་གི་དམངས་གཙོའི་ངོ་རྒོལ་གྱི་ལས་འགུལ་གྱི་སྐབས་སུ།རང་དབང་ལྡན་པའི་འོས་བསྡུའི་ལས་འགུལ་གྱི་ཆེད་དུ།ཡིད་དབང་འཁྲོག་ནུས་ཀྱི་ཁྱད་ཆོས་ལྡན་པའི་མགྲིན་ཚབ་པ་ཞིག་ཆགས་ཡོད་ཀྱང་།ཁོང་རང་ཉིད་ཀྱི་སྐྱེས་སྐར་གྱི་ཉིན་མོའི་སྨོན་འདུན་གཙོ་བོ་དེ་ནི།ཆབ་སྲིད་ཀྱི་དམིགས་ཡུལ་འགྲུབ་རྒྱུ་ལས་ལྷག་པའི་རང་ལ་སེམས་ཐག་ཉེ་བོ་ཡོད་མཁན་རྣམས་ལ་གནོད་འཚེ་མེད་པར་འཚོ་གནས་ཐུབ་རྒྱུ་དེ་ཡིན་པ་རེད།གནས་འཕྲིན་དྲ་རྒྱའི་ངོ་དེབ་ཀྱི་ཐོགརང་གི་་སྨོན་འདུན་ཁག་གསུམ་ཡོད་པ་རྣམས་ནི།རང་གི་ནང་མི་རྣམས་དང་།དགའ་རོགས་བོུ།རང་གི་སློབ་གྲོགས་ཕོ་མོ་རྣམས་ལ་གནོད་འཚེ་མི་ཡོང་བ་དེ་ཡིན་ཞེས་བརྗོད་ཡོད་འདུག